Publication: Magyar Közlöny
Issue: MK-2011-98 (Year: 2011, Number: 98)
Era: contemporary
Section: 4. melléklet a 173/2011. (VIII. 24.) Korm. rendelethez
Paragraph Index: 1356

1. Általános rendelkezések 1.1. A polgári célú pirotechnikai termékek felhasználásával, valamint a felhasználáshoz szükséges segédeszközök használatával kapcsolatos biztonsági szabályzatban (a továbbiakban: Szabályzat) foglaltakat kell alkalmazni a pirotechnikai termék felhasználása során. 1.2. Nem kell a Szabályzatban foglaltakat alkalmazni 1.2.1. a szabadon birtokolható és az egyéb pirotechnikai termékek felhasználása, valamint 1.2.2. a pirotechnikai termékek gyártása, megsemmisítése és raktározása során. 1.3. E rendelet alkalmazásában felelõs pirotechnikus az a pirotechnikus szakképesítéssel rendelkezõ személy, aki a pirotechnikai termék felhasználásáért felel, és a pirotechnikai termék felhasználásában részt vevõ személyekért felelõsséget vállal. 1.4. A pirotechnikus a tevékenysége során felelõsségteljes magatartást köteles tanúsítani, és a pirotechnikai termék felhasználásátnem kezdheti meg, illetve nem végezheti tudatmódosító szer (alkohol, gyógyszer, élénkítõ vagy bódító hatású anyagok) által befolyásolt állapotban.

Source: https://magyarkozlony.hu/hivatalos-lapok/b0bec344d6254f9843c26ff91efc01828590c32e/dokumentumok/0463f94e3b32a3e20100037c8ed27d7e85cba71f/letoltes